

**Republika e Kosovës**

**Republika Kosova-Republic of Kosovo**

***Qeveria –Vlada-Government***

Republika e Kosovës

*Ministria e Arsimit, Shkencës, Teknologjisë dhe Inovacionit / Ministarstvo obrazovanja, nauke,tehnologije i inovacije / Ministry of Education, Science, Technology and Innovation*

Departament visokog obrazovanja, nauke, tehnologije i inovacije

Na osnovu članova 8, 10 i 11 Zakona br. 06/L-113 o organizovanju i funkcionisanju državne administracije i nezavisnih agencija (Službeni list br. 7/01. mart 2019), člana 11, stav 1.5 Zakona o Vladi Republike Kosovo (Službeni list br. 34/18. novembar 2022), člana 4, stav 1.7, člana 8 i aneksa 7 Uredbe (VRK) br. 14/2023 o oblastima administrativne nadležnosti Kancelarije premijera i ministarstava od 09.08.2023, člana 32, stav 4 Zakona 04/L-037 o visokom obrazovanju u Republici Kosovo od 14. septembra 2011, člana 10 Administrativnog uputstva br. 20/2023 od 04.08.2023 o uspostavljanju šema za finansijsku podršku studentima za dodelu stipendija, i odluke br. 01-143 od 16.09.2025, Ministarstvo obrazovanja, nauke, tehnologije i inovacije objavljuje:

**JAVNI POZIV**

**Za finansijsku podršku za studije doktorskog nivoa**

Pozivaju se studenti iz Kosova koji pohađaju doktorske studije na 500 najboljih univerziteta u svetu prema “*Šangajskoj“* listi za 2025/2026. godinu, da konkurišu za finansijsku podršku za doktorske studije u godišnjem iznosu od 8.500,00 evra. Konkurs je javan i važi za studente – državljane Republike Kosovo, uzimajući u obzir promovisanje rodne, etničke, verske i rasne ravnopravnosti.

* Aplikant mora biti državljanin Republike Kosovo;
* Univerzitet domaćin mora biti na listi 500 najboljih univerziteta u svetu prema Šangajskoj listi;
* Prihvatljive su i prijave kada univerzitet nije u top 500, ali je oblast studija rangirana u top 100;
* Prednost imaju kandidati koji nemaju delimičnu stipendiju iz drugih šema/institucija u zemlji ili inostranstvu;
* Prednost imaju kandidati koji studiraju na najviše rangiranim univerzitetima prema međunarodnim rang-listama;
* Aplikant mora imati aktivan bankovni račun na svoje ime u Republici Kosovo.

**Potrebna dokumenta:**

* CV (biografija);
* Kopija lične karte ili pasoša Republike Kosovo;
* Potvrda univerziteta domaćina da kandidat pohađa doktorske studije u akademskoj 2025/2026. godini;
* Ako je zaposlen, potvrda institucije o zaposlenju i pojašnjenje da li dobija finansijsku podršku za doktorske studije;
* Izjava pod zakletvom overena kod notara (**za kandidate koji nisu zaposleni**);
* Potvrda da kandidat ne prima finansijsku podršku od univerziteta domaćina;
* **Studenti koji nisu u prvoj godini doktorskih studija** moraju priložiti dokaz o položenim ispitima ili ekvivalentnim postignućima ( npr. istraživački projekti u okviru teme disertacije, naučne publikacije, prezentacije na relevantnim konferencijama itd.), potvrđene i overene od strane univerziteta.

**Dodatne informacije:**

* Prijava se dostavlja u zatvorenoj koverti sa naznakom *„Prijava za finansijsku podršku za doktorat“* na adresu: ul. „Agim Ramadani“, MONTI – arhiva, kancelarija br. 4.
* Aplikantima kojim nedostaje bilo koji dokument biće diskvalifikovane;
* Aplikacije nakon roka navedenog konkursom, neće se razmatrati;
* Dokumenta koja nisu na jednom od službenih jezika Republike Kosovo moraju biti prevedena kod ovlašćenog prevodioca na albanski jezik;
* Neće biti podržani kandidati koji su već predali disertaciju i čekaju odbranu;
* Neće biti podržani kandidati koji imaju punu finansijsku podršku punu stipendiju iz drugih šema u zemlji ili inostranstvu;
* Nakon procesa selekcije, izabrani kandidati potpisuju izjavu o prihvatanju uslova i obaveza ove finansijske podrške;
* Studenti koji dobiju su u obavezi da dostave u MONTI kopiju lične karte i potvrdu o aktivnom ličnom bankovnom računu;
* Odluka o dobitnicima finansijske podrške za doktorat biće objavljena na veb-stranici MONTI.

**Rok za prijavu:** **od** **29.09.2025.** **do** **17.10.2025.** do 16:00 časova.